Lav et referat af nedenstående tekst:

Tekst:
- De første 5-6 måneder var bare lort. Det er knap ti måneder siden, at Michael Valgren styrtede på en nedkørsel i det franske etapeløb La Route d'Occitanie. Styrtet var skyld i, at Valgrens hofte gik af led, mens han også pådrog sig et bækkenbrud og et beskadiget knæ. Efter flere måneders intens genoptræning nærmer Valgren sig nu sit comeback i begyndelsen af april. Dermed er en lang og hård periode for at komme tilbage snart ved at være gennemført for den 31-årige dansker. - Der var nærmest ingen fremskridt det første halve år, det var modbydeligt hårdt. Jeg håber virkelig ikke, at jeg skal igennem det igen, siger Michael Valgren til TV 2 Sport. - Jeg håber det heller ikke for nogen andre, fordi det er ikke sjovt. Det er hårdt for alle omkring en og for en selv. Tid med familien har givet fordel Selvom det har været hårdt for dem omkring Valgren, har tiden med familien været et stort lyspunkt i comeback-kampen. - Der var så mange andre gode ting i mit liv. Jeg har fået en ny søn og har fået meget med familien, og det skal man heller ikke kimse ad. Men rent karrieremæssigt har det været utrolig hårdt. Samtidig har perioden bekræftet den tidligere VM-bronzevinder i, hvor vigtig cykelsporten er for ham. - Det giver et helt andet syn på, hvor heldig man er. At man kan leve af det, man elsker. Det er derfor, man kæmper så hårdt for at komme tilbage, fordi man slet ikke klar til at give op på det. Men det har været en lang hård kamp. Nu er den hårde kamp altså snart overstået. Efter operationer og genoptræning kan EF Education-rytteren gøre comeback, når han 4. april er på startlisten til Le Région Pays de la Loire Tour, hvor der venter fire etaper. - Jeg glæder mig vildt meget til at komme tilbage. Det kribler helt i fingrene bare at snakke om det.

Referat:
Vejen tilbage fra et karrieretruende styrt har været en lang, sej kamp for Michael Valgren.